**Αθήνα**: 27.03.2018

**Αρ. Πρωτ.**: 407

**ΔΕΛΤΙΟ ΤΥΠΟΥ**

**Ε.Σ.Α.μεΑ.:** Άδικη η απόφαση ΣτΕ για την είσοδο στα ΑΕΙ των διακριθέντων αθλητών

Ι. Βαρδακαστάνης: Καταδικάζει σε αποκλεισμό τους αθλητές με αναπηρία

Η είδηση για την απόφαση του ΣτΕ να κριθεί ως αντισυνταγματική η εισαγωγή των διακριθέντων αθλητών στην τριτοβάθμια εκπαίδευση καθ’ υπέρβαση του προβλεπόμενου αριθμού εισακτέων έπεσε ως κεραυνός εν αιθρία: "Ειδικά για τους αθλητές με αναπηρία, Παραολυμπιονίκες και πρωταθλητές με αναπηρία, αποτελεί ένα ακόμη μεγάλο εμπόδιο στις ήδη μεγάλες δυσκολίες που αντιμετωπίζουν", δηλώνει ο πρόεδρος της ΕΣΑμεΑ Ιωάννης Βαρδακαστάνης. " Με σεβασμό στην ανεξάρτητη δικαιοσύνη και στην ιστορία του ΣτΕ, θεωρούμε ότι η απόφαση αυτή έρχεται σε αντίθεση με την παράδοση του ΣτΕ στην προστασία των δικαιωμάτων, ειδικά των ευπαθών ομάδων του πληθυσμού. Η διάταξη να μπορούν να εισέλθουν χωρίς εξετάσεις στα Πανεπιστήμια ήταν μια διέξοδος από τον συνεχή αποκλεισμό και τη διάκριση που βιώνουν οι αθλητές με αναπηρία. Είναι πολύ μεγάλη τιμή για την Ελλάδα να έχει τόσο διαπρεπείς αθλητές. Την ίδια ώρα όμως φαίνεται να κάνει τα αδύνατα δυνατά για να τους καταδικάσει στην κοινωνική απομόνωση, σε έλλειψη εκπαίδευσης και στον αποκλεισμό".

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).